****

Pressemelding

Oslo, desember 2012

**Brothers minste alt-i-ett skriver**

**går nye veier**

**Brother MFC-J4510DW bryter med tradisjonell tenkning om hvordan skrivere skal se ut, hvor store de skal være og hvordan de skal skrive ut. Derfor kaller Brother denne nye generasjonen for Print 3.0. Skriverne fremstår i et nytt elegant sort/hvit design, de er betydelig raskere en andre små alt-i-ett blekkskrivere, og de skriver ut i en ny retning. Ved å bruke ”landskapsutskrift” spares plass, allikevel kan denne lille alt-i-ett nyheten skrive ut i A3 format!**

Man snakker sjeldent om virkelig store nyheter når det kommer til skrivere. Som regel er det en pågående utvikling, hvor nye modeller forbedres, blir raskere og får flere funksjoner.

Nå står Brother foran et av de sjeldne tilfeller av noe virkelig nytt og annerledes. Print 3.0 generasjon av små blekkskrivere kommer i et særegent og elegant design med avrundede kanter og i høyglanset sort, hvit og metallisk utførelse. De bryter også med tradisjonene og skriver ut i en ny retning – i ”landskap” i stedet for ”portrett”.

Denne nytenkningen gjør det mulig å lage alt-i-ett blekkskrivere som tar opp mindre plass enn tidligere. Dette gjelder også for Brother MFC-J4510DW, som er den første representanten for Print 3.0 generasjonen på det norske markedet.

Brother MFC-J4510DW har fargeutskrift, -kopi, -faks og -skann, og er kun 480 mm bred, 188 mm høy og kun 290 mm dyp.

**Print 3.0 gir mange fordeler**

Print 3.0 betyr også innføring av et nytt stort skrivehode med 1680 dyser - dobbelt så mange som før. Det nye skrivehodet sikrer svært imponerende utskrifter (opptil 6000 x 1200 dpi) og en betydelig høyere utskriftshastighet.  
  
Brother MFC-J4510DW skriver ut opp til 20 sider A4 i mono og 18 sider i farger i minuttet. Velger du en lavere kladde-kvalitet, er hastigheten 36 sider i mono og 27 sider i farger. Det er opp til 82 % raskere enn tidligere Brother blekkskrivere.

Og som en helt unik spesialitet: Takket være utskrift i landskapsformat, kan MFC-J4510DW også håndtere A3-utskrift ved at A3 arket legges i manuelt. Mulighet for A3-utskrift er praktisk å ha, da mange har behov for A3-format en gang imellom, f.eks. til foto, brosjyrer, grafikk, diagrammer eller regneark.

**Nytt design og enkel å bruke**

Print 3.0 generasjonen er ikke bare en oppgradert modell fra forrige år. Brother MFC-J4510DW er utviklet på nytt, helt fra bunnen av.

Brothers designere har hatt stor fleksibilitet ved ikke å måtte ta hensyn til eventuelle eksisterende plattformer. Derfor fremstår MFC-J4510DW i et for Brother nytt design, med runde hjørner, høyglanset sort og hvit overflate og en 9,3 cm stor fargeskjerm som betjenes som en smarttelefon – med fingerbevegelser, swipes osv.

MFC-J4510DW har naturligvis både trådløst WiFi nettkort og USB-port men denne nyheten fra Brother kan kommunisere på flere måter: Med mobil tilkobling kan brukeren skrive ut fra eller skanne til en mobil enhet med Brothers egne gratis app iPrint&Scan.

Skriv direkte til MFCJ4510DW med AirPrint\* for utskrift direkte fra en Apple enhet, i tillegg støtter den tredjeparts løsninger som og Google Cloud Print™.

Brukeren kan også følge trenden hvor flere og flere legger sine filer eksternt i ”skyen”, og bruke f.eks. Dropbox eller Google Docs™ for lagring.

I tillegg kommer MFC-J4510DW med Intels nye WiFi Direct, hvor man kan skrive ut fra eller skanne til en mobil enhet uten at et trådløst WiFi nettverk er tilgjengelig.

**Spar strøm og papir**

Den nye Brother-looken varsler samtidig om en generasjon av nye skrivere som til daglig bruker ekstremt lite strøm og på alle måter markerer Brother som Norges grønneste skriver leverandør. Brother MFC-J4510DW er sertifisert med det nordiske Svanemerket, det tyske Blaue Engel og det internasjonale Energy Star. Alt sammen indikerer at denne nye alt-i-ett skriveren tilhører de mest gjenbruksvennlige og strømbesparende kontormaskinene på det norske marked.

MFC-J4510DW har naturligvis papirbesparende tosidig utskrift, strømforbruket kan komme helt ned på 0,04 watt, i drift bruker den beskjedne 21 watt. Støynivået er på kun 50 dB i drift.

\*AirPrint og AirPrint logoen er varemerker tilhørende Apple Inc.

**Pris**

MFC-J4510DW kr. 1 560,- eks. mva. / 1 950,- inkl. mva.

**For mer informasjon, vennligst kontakt:**Country Manager Geir Langedrag; geir.langedrag@brother.no

**Forslag til bildetekster:**

Bilde 1.  
Den lille og elegante Brother MFC-J4510DW skriver ut i en ny retning. Det sparer plass og gir spennende nye funksjoner som man ellers aldri ser på mindre alt-i-ett skrivere til hjemmebruk eller mindre bedrifter.

Bilde 2.

Som noe unikt for mindre alt-i-ett skrivere av denne størrelsen kan Brother MFC-J4510DW faktisk skrive ut i A4 og i A3-format. A3-arket føres manuelt inn i skriveren.

*(Bilder kan brukes fritt redaksjonelt.)*

**Om Brother**Brother Nordic A/S er en ledende leverandør til det nordiske marked. Selskapet er eneimportør av Brother skrivere, multifunksjonsskrivere, telefakser, etikettskrivere og merkesystemet P-touch. Brother leverer produkter av høy kvalitet med ytelse og funksjonalitet i toppklasse – alt sammen til konkurransedyktige priser. Flere av Brothers produkter er markedsledende. Brothers produkter selges og distribueres gjennom et bredt nett av forhandlere og distributører. Brother Nordic A/S har 78 medarbeidere på sine kontorer i København, Göteborg, Helsingfors og Oslo. Les mere på www.brother.no eller www.brother.com